Rossia Euvopaea, et praesertim in Livonia frequens est. Sylvas tan- 

 t-um necessitate coactum colit, lubenter hortos et campos raris lucis 

 sparsos vel plane nudos. Cuniculos praesertim fodit locis praeruptis, 

 et non longe ab antro pro cloaca seligit locum acclivem vel prae- 

 ruptum, ubi deposita excrementa terra superinjecta facile tegere pos- 

 sit. Nunquam nisi noctu vagatur, post occasum solis, et si illuxe- 

 rit, sub arboris cujusdam radicibus vel obvia quacunque in spelunca 

 delitescit. A canibus depreliensum , unguibus dentibusque se defen- 

 dit, dorso incumbens. Depopulatur uvas autumno, et fructus dru- 

 paceos; Coleoptera quoque manducat. Coitum exercet Novembri, 

 tumque pinguissimum delitescit per reliquam liyemem sopore oppres- 

 sum. Pariunt foeminae mense Februario quaternos vel quinos. De- 

 cembri et Januario adlatos Meles semper inveni sue altili pinguiores, 

 ut saepe pili rari vix contegant saginam. Tum maxime requiruntur 

 propter adipem tenuem , medico et mechanico usui utilem , imo a 

 multis comeduntur. Aestate macilentiores. lctu baculi supra nasum 

 leviore syncopen patitur , et fortiore cum haemorrhagia moritur. 

 Alias verberum et vulnerum patientissimum. Pelles vulgus Cosako- 

 rum atque nomadum in tegmina sclopetorum aptat, quia rubiginem 

 et pluvias optime arcent. Forsan pelles illae, apud Philologos ad- 

 huc dubiae, quibus Moyses tabernaculum in deserto contexit, hujus 

 aniraalis fuere. 



Nota. Farietatem albam apud nos nunquam observatam fuisse 

 audivimus, nec ego, nec praecessores mei. Semper sui simillimum 

 occurrit Animal, nullacunque coloris aberratione. Color subtus pal- 

 lidior, fascia latissima atra longitudinali , gulam totam tegente et 

 cum artuum nigredine confluente. Caput albescens, praeter fusciam 

 a naso uhra aures productam. Anus, genitale et sinus subcaudalis 



